Sasol uitvoerende hoofde kry aandele-opsies van R106m - Solidariteit WêreldSolidariteit Wêreld
Tuis › Soldeer › Sasol uitvoerende hoofde kry aandele-opsies van R106m
Sasol uitvoerende hoofde kry aandele-opsies van R106m
Moneyweb berig dat die petrochemiese reus Sasol as deel van sy langtermyn-aansporingsplan aandele-opsies van oor die R106 miljoen, teen huidige pryse bereken, aan sy uitvoerende hoofde toegeken het.
Die mark is verlede Woensdag ingelig oor die uitgifte wat aan 15 direkteure van die moedermaatskappy en dié van sy groter filiale gemaak is.
Bongani Nqwababa en Stephen Cornell, Sasol se medepresidente en uitvoerende hoofde, het onderskeidelik aandele van ongeveer R22,5 miljoen en $1,7 miljoen ontvang, met Cornell wat dit in die vorm van Amerikaans-genoteerde depositobewyse (ADB’s) ontvang. Die hoof- finansiële beampte, Paul Victor, ontvang aandele ter waarde van R12 miljoen.
Die toegifte sal in twee dele gemaak word: die eerste 50% geskied na afloop van drie jaar en die balans ná vyf jaar. Die aandele (en die ADB’s) is op 3 September teen ʼn trefprys van nul uitgereik. Die langermyn-aansporingsprogram het uitvoerende hoofde in die 2018- finansiële jaar aan drie korporatiewe prestasieteikens (KPT’s) gemeet: toename in vervaardiging per capita-ton, groei in toeskryfbare verdienste en totale opbrengs vir aandeelhouers (gemeet aan drie verskillende indekse, insluitend die JSE Resi 10).
Die hoofde het in 2018 ʼn punt van 69% ten opsigte van hul prestasieteikens behaal. Hulle het onderpresteer wat die maatstawwe ten opsigte van totale aandeelhouersopbrengs en groei in verdienste betref.